CELEX: C2006/048/14
Language: sl
Date: 2006-02-25 00:00:00
Title: Sodba Sodišča (veliki senat) z dne  10. januarja 2006  v zadevi C-302/04 (predlog za sprejem predhodne odločbe Szombathelyi Városi Bíróság): Ynos kft proti Jánosu Vargi (Člen 234 ES — Direktiva 93/13/EGS — Potrošniki — Nedovoljeni pogoji — Nacionalna zakonodaja, ki je bila usklajena z direktivo po sklenitvi sporazuma o pridružitvi med tretjo državo in Evropskimi skupnostmi in pred pristopom navedene države k Evropski uniji — Nepristojnost Sodišča)

25.2.2006   
            
            
               SL
            
            
               Uradni list Evropske unije
            
            
               C 48/7
            
         
      SODBA SODIŠČA
   
   (veliki senat)
   z dne 10. januarja 2006
   v zadevi C-302/04 (predlog za sprejem predhodne odločbe Szombathelyi Városi Bíróság): Ynos kft proti Jánosu Vargi (1)
   
   (Člen 234 ES - Direktiva 93/13/EGS - Potrošniki - Nedovoljeni pogoji - Nacionalna zakonodaja, ki je bila usklajena z direktivo po sklenitvi sporazuma o pridružitvi med tretjo državo in Evropskimi skupnostmi in pred pristopom navedene države k Evropski uniji - Nepristojnost Sodišča)
   (2006/C 48/14)
   Jezik postopka: madžarščina
   V zadevi C-302/04, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Szombathelyi Városi Bíróság (Madžarska) z dne 10. junija 2004, ki je prispel na Sodišče dne 14. julija 2004, v postopku med Ynos kft in János Varga, je Sodišče (veliki senat), v sestavi V. Skouris, predsednik, P. Jann, A. Rosas, K. Schiemann in J. Makarczyk, predsedniki senatov, C. Gulmann, A. La Pergola, K. Lenaerts, P. Kūris, E. Juhász, G. Arestis, M. Ilešič (poročevalec) in A. Ó Caoimh, sodniki, generalni pravobranilec: A. Tizzano, sodni tajnik: B. Fülöp, administrator, dne 10. januarja 2006 razglasilo sodbo, katere izrek se glasi:
   V okoliščinah, kot so te v sporu o glavni stvari, v katerem so dejstva nastala pred pristopom države k Evropski uniji, Sodišče ni pristojno odgovoriti na prvo in drugo vprašanje.
   
      (1)  UL C 251, 9.10.2004.